Cradle Cottages | LekkeSlaap
Cradle Cottages: Hooffoto's
Adres: Kromdraai-weg, Erf 19, Zwartkop, Muldersdrift, 1747, Gauteng
Cradle Cottages is in die Wieg van die Mensdom geleë in Zwartkop, naby talle trou-venues geleë. Gaste kan ontspan in ‘n rustige omgewing en dis die ideale ligging vanwaar die area met verskeie besienswaardighede verken kan word. Die kothuis is op ‘n residensiële kleinhoewe, langs die oewer van die Krokodilrivier.
Gaste het 2 verblyfopsies om van te kies, Friesland Hotel en die Weaver's Cottage.
Friesland Hotel beskik oor 2 slaapkamers, waarvan elke kamer 'n en suite-badkamer met 'n stort, toilet en 'n wasbak het. Die hoofslaapkamer het 'n dubbelbed en die tweede kamer het 2 enkelbeddens.
Die oopplan-kombuis is volledig toegerus met ‘n elektriese stoof en oond, mikrogolfoond, yskas, tee- en koffiemaakgeriewe, 'n wasmasjien, eetgerei en breekware. Die sitarea het gemaklike sitplek en ‘n TV.
Weaver's Cottage beskik oor 2 slaapkamers met slaapplek vir 4 gaste. Die hoofslaapkamer het 'n koningingrootte-bed en 'n en suite-badkamer met 'n stort, toilet en 'n wasbak. Die tweede kamer het 2 enkelbeddens en daar is 'n aparte badkamer met 'n bad, toilet en 'n wasbak.
Die kombuis is volledig toegerus met 'n elektriese oond, gasstoof, mikrogolfoond, yskas, tee- en koffiemaakgeriewe, skottelgoedwasser, eetgerei en breekware. Die sitarea het ’n gemaklike sitkamerstel en ’n TV. Gaste het toegang tot gratis WiFi en die leefarea spog met ondervloerse verhitting asook ’n kaggel.
Veilige parkeerplek is beskikbaar en daar is 'n Weber op die privaat patio.
Cradle Cottages is 10 minute se ry vanaf Lanseria, Renoster-en Leeupark, die Sterkfonteingrotte en Cradlestone Mall.
Dié area is bekend vir bergfiets- en fietsryroetes. Dit is naby verskeie trou-venues in die area, ideaal vir trougaste.
Troeteldiere word ongelukkig nie toegelaat nie aangesien die eienaars troeteldiere van hulle eie het.
5 uit 5van 24 resensies vir Cradle Cottages
Kromdraai-weg, Erf 19, Zwartkop, Muldersdrift, 1747, Gauteng
Gaste dink Cradle Cottages het ’n uitstekende ligging
https://travelground.imgix.net/AAEAAQAAAAAAAAAAAAAA8Y6v8VgexCaadACWa3KDs4NJfcuHZuJIh1aS7DY15WtmZjhcN2?w=1440&h=960&fit=crop&auto=format Vanaf R800 per nag (vir 2 persone) 24 5 1 5 Plot 19, Kromdraai Road Zwartkop 1747 Gauteng 086 999 0018 14:00-19:00 10:00 -25.989196210437 27.844858323445